Diari Oficial de la Generalitat Valenciana


Sumari del DOGV 6732, del 12-03-2012 (2012/2130)

Notificació de la sentència dictada en el judici ordinari número 808/2010.
--------------------------------------------------------------------------

### Dades del document

Número de DOGV
:   6732

Data del DOGV
:   12-03-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2130


Organisme emissor
:   Jutjat de Primera Instància Número 1 de Castelló de la Plana

Tipus de document
:   Edicte

Notificació de la sentència dictada en el judici ordinari número 808/2010. [2012/2130]  
Procediment ordinari 000808/2010  
De: Caixa Rural del Mediterrani Ruralcaixa Societat Cooperativa de Crèdit.  
Procuradora: M.ª Pilar Sanz Yuste.  
Contra: Mercedes Barrera Páez.  
Procurador/a: -  
En aquest procediment ordinari, seguit a instàncies de Caixa Rural del Mediterrani Ruralcaixa Societat Cooperativa de Crèdit contra Mercedes Barrera Páez, s'ha dictat la sentència que, literalment, és com segueix:   
«Sentència número 000101/2011  
Jutge que la dicta: José Antonio Orea Martínez.  
Lloc: Castelló de la Plana.  
Data. 13 d'abril de 2011.  
Part demandant: Caixa Rural del Mediterrani, Ruralcaixa, Societat Cooperativa de Crèdit.  
Procuradora: M.ª Pilar Sanz Yuste.  
Part demandada: Mercedes Barrera Páez.  
Judici ordinari 808/2010  
Sentència  
Castelló de la Plana, 13 d'abril de 2011   
José Antonio Orea Martínez, magistrat jutge del Jutjat de Primera Instància número 1 de Castelló de la Plana, he vist aquestes actuacions de judici ordinari sobre reclamació d'una quantitat, seguides davant d'aquest Jutjat amb el número 808 de l'any 2010, a instàncies de Caixa Rural del Mediterrani Ruralcaixa Societat Cooperativa de Crèdit, representat per la procuradora Pilar Sanz Yuste i assistit pel lletrat Fernando Badenes-Gasset Ramos, contra Mercedes Barrera Páez.   
Antecedents de fet   
Primer. El procurador de la part actora en la representació indicada i mitjançant un escrit que per torn de repartiment va correspondre a aquest Jutjat es va presentar una demanda de judici ordinari en la qual, en síntesi, al·legava: mitjançant pòlissa de fiançament atorgada en data 14 de maig de 2007, la demandant va obrir un crèdit o línia de descompte a favor de la demandant amb un límit de   
5.000 euros i un termini indefinit amb un interés de moratòria del 18%. Amb posterioritat, mitjançant una altra pòlissa de fiançament, en data 16 de novembre de 2007, la demandant va obrir de manera addicional un altre crèdit o línia de descompte a favor de la demandada per un límit complementari de 5.000 euros i un termini indefinit, amb un interés moratori del 18%. El límit que es va establir va ser de 10.000 euros. A data 10 d'agost de 2009, el compte presentava un saldo deutor de 12.368,97 euros.   
Adduïa els fonaments de dret que estimava aplicables i acabava sol·licitant que es dictara sentència que condemne la demandada a pagar a la demandant la quantitat de 12.368,97 euros en concepte de saldo deutor del compte a què fa referència aquesta demanda a data 10 d'agost de 2009, més els interessos de demora produïts des d'aquesta data i que es produïsquen fins a fer-ne el pagament complet del que es deu a raó del tipus de demora del 18% nominal anual i, si escau, amb la condemna expressa a costes a la part demandada.  
Segon. La demandada no contesta.  
Tercer. A l'acte de l'audiència prèvia només compareix la demandant la qual manifesta que s'ha pagat el principal, però sol·licita que es condemne pels interessos produïts. Consta la quantitat en concret reclamada.  
Fonaments de dret  
Primer. Les relacions contractuals que hi ha entre les parts s'acrediten amb l'aportació de les pòlisses de fiançament (doc. 2 i 3 de la demanda), sense que aquesta documentació haja sigut objecte d'impugnació, com tampoc no ho ha sigut la quantitat reclamada com a saldo deutor. No obstant això, el demandant reconeix que el principal ha sigut pagat però que resta per saldar els interessos de demora en la quantitat de 2.891,68 euros, que serà la quantitat en concret objecte de condemna (art. 1088 i següents, 1100 i següents CC).   
Segon. Les costes s'imposaran a la demandada per imperatiu de l'article 394.1 de la Llei d'Enjudiciament Civil.   
Vistos els articles legals esmentats i tots altres que hi són aplicables de manera general i pertinent,   
Dispositiva   
Estime la demanda interposada per Caixa Rural del Mediterrani Ruralcaixa, Societat Cooperativa de Crèdit, contra Mercedes Barrera Páez, i condemne la demandada a pagar a la demandant 2.891,68 euros (quantitat que resta per pagar després de pagar el principal la demandada), més l'interés legal d'aquesta quantitat i les costes processals.   
Notifiqueu aquesta sentència a les parts i feu-los saber que s'hi pot interposar un recurs d'apel·lació que, si pertoca, s'haurà d'interposar davant d'aquest   
Jutjat dins dels cinc dies següents des que es notifique aquesta resolució.   
En virtut del que estableix la disposició addicional 15a de la Llei Orgànica 1/2009, de 3 de novembre, complementària de la Llei de Reforma de la Legislació Processal per a la Implantació de la Nova Oficina Judicial, per la qual es modifica la Llei Orgànica 6/1985, d'1 de juliol, de Poder Judicial, per a l'admissió a tràmit del recurs caldrà que la part recurrent haja efectuat el dipòsit corresponent en el compte de dipòsits i consignacions del Jutjat; sense aquest requisit no s'admetrà a tràmit.   
Porteu l'original al llibre de sentències.   
Aquesta és la meua sentència, de què cal expedir una testimoniança perquè s'incorpore a les actuacions, que pronuncie, mane i firme.  
Publicació: la sentència anterior va ser donada, llegida i publicada pel magistrat jutge que l'ha dictada, mentre celebrava audiència pública, en el dia de la seua data. En done fe».  
I atés que la demandada esmentada, Mercedes Barrera Páez, es troba en parador desconegut, expedisc aquest edicte a fi que valga de notificació de forma deguda.  
  
Castelló de la Plana, 17 de gener de 2012.- La secretària judicial: Ana Isabel Yagüe Ribes.